ଭୁବନେଶ୍ୱରଃ ପୂର୍ବତନ ସାଂସଦ କଳିକେଶ ନାରାୟଣ ସିଂହଦେଓଙ୍କୁ ଓଡିଶା ରାଜ୍ୟ ଗୃହ ଗୃହ ବୋର୍ଡର ଅଧ୍ୟକ୍ଷ ଭାବେ ନିଯୁକ୍ତି ମିଳିଥିବାବେଳେ ପୂର୍ବତନ ସାଂସଦ ପ୍ରସନ୍ନ ପାଟଶାଣୀ ଏବଂ ପୂର୍ବତନ ବିଧାୟକ ରମେଶ ଚନ୍ଦ୍ର ଚ୍ୟାଉପଟ୍ଟନାୟକ ରାଜ୍ୟ ଯୋଜନା ବୋର୍ଡର ସଦସ୍ୟ ଭାବେ ନିଯୁକ୍ତି ପାଇଛନ୍ତି ।
ବରିଷ୍ଠ ବିଜେଡି ନେତା ଶ୍ରୀ ସିଂହଦେଓ ଦୁଇଥର ବଲାଙ୍ଗିର ଆସନରୁ ଲୋକସଭାକୁ ପ୍ରତିନିଧିତ୍ୱ କରିଥିଲେ ଏବଂ ପଶ୍ଚିମ ଓଡିଶାରେ ସକ୍ରିୟ ଥିଲେ ।
ଉଭୟ ଡକ୍ଟର ପାଟଶାଣୀ ଏବଂ ଡକ୍ଟର ଚ୍ୟାଉ ପଟ୍ଟନାୟକଙ୍କୁ କ୍ୟାବିନେଟ ମନ୍ତ୍ରୀ ପଦ ଦିଆଯାଇଛି ।
ରାଜ୍ୟ ସରକାର ଆଜି ବିଭିନ୍ନ ବୋର୍ଡ ଏବଂ ନିଗମର ନୂତନ ପରାମର୍ଶଦାତା ଏବଂ ଅଧ୍ୟକ୍ଷ ନିଯୁକ୍ତି ଘୋଷଣା କରିଛନ୍ତି ।
ଉଭୟ ଡକ୍ଟର ପାଟଶାଣୀ ଏବଂ ଡକ୍ଟର ଚ୍ୟାଉପଟ୍ଟନାୟକ ରାଜ୍ୟସଭା ର୍ନିବାଚନ ସମୟରେ ଆଶାୟୀ ଥିଲେ । ଦଳ ପାଇଁ ସେମାନଙ୍କର ଦୀର୍ଘ ସାଂଗଠନିକ କାର୍ଯ୍ୟ ଏବଂ ଆନୁଗତ୍ୟକୁ ଦୃଷ୍ଟିରେ ରଖି ସେମାନେ ଏବେ ରାଜ୍ୟ ଯୋଜନା ବୋର୍ଡରେ ସ୍ଥାନ ପାଇଛନ୍ତି ।
ଦଳର ଅନ୍ୟ ଜଣେ ବରିଷ୍ଠ ନେତା ସାଧୁ ନେପାକଙ୍କୁ ମଧ୍ୟ ରାଷ୍ଟ୍ର ମନ୍ତ୍ରୀ ପାହ୍ୟାରେ ରାଜ୍ୟ ଯୋଜନା ବୋର୍ଡର ସଦସ୍ୟ ଭାବେ ନିଯୁକ୍ତି ଦିଆଯାଇଛି ।
ଜିଲ୍ଲା ଯୋଜନା ବୋର୍ଡ ଗଞ୍ଜାମରେ ରଘୁନାଥ ନାଇଡୁ ଏବଂ ତୁମ୍ବନାଥ ପଣ୍ଡାଙ୍କୁ ବିଶେଷଜ୍ଞ ସଦସ୍ୟ ଭାବେ ଗ୍ରହଣ କରାଯାଇଥିବାବେଳେ ସାରଦା ଜେନାଙ୍କୁ ଜିଲ୍ଲା ଯୋଜନା ବୋର୍ଡ ଜଗତ୍ସିଂହପୁର ଏବଂ ଜିତେନ୍ଦ୍ର ମହାନ୍ତିଙ୍କୁ ବିଶେଷଜ୍ଞ ସଦସ୍ୟ ଜିଲ୍ଲା ଯୋଜନା ବୋର୍ଡ ମୟୂରଭଞ୍ଜ ଭାବରେ ନିଯୁକ୍ତ କରାଯାଇଛି ।
ପ୍ରକାଶିତ ଖବର ଅନୁଯାୟୀ ରାମ ଚନ୍ଦ୍ର ପଣ୍ଡାଙ୍କୁ ଉପଦେଷ୍ଟା କୃଷି ଏବଂ କୃଷକ ସଶକ୍ତିକରଣ ବିଭାଗ, ଅନୁଭବ ପଟ୍ଟନାୟକଙ୍କୁ ଇଲେକଟ୍ରୋକ୍ସ ଓ ଆଇଟି ବିଭାଗର ପରାମର୍ଶଦାତା, ସୁଧୀର ଦାସ, ନିବେଦିତା ନାୟକଙ୍କୁ ପରାମର୍ଶଦାତା ବିଜୁ ସ୍ୱାସ୍ଥ୍ୟ କଲ୍ୟାଣ ଯୋଜନା (ବିଏସକେୱାଇ) ଏବଂ ଉପଦେଷ୍ଟା ସ୍ୱତନ୍ତ୍ର ବିକାଶ ପରିଷଦ ଭାବେ ନିଯୁକ୍ତ କରାଯାଇଛି ।
ଡକ୍ଟର ଲୋପାମୁଦ୍ରା ବକ୍ସିପାତ୍ର ଏବଂ ଗୀତା ବସ୍ତିଆଙ୍କୁ ମିଶନ ଶକ୍ତି ଉପଦ୍ଦେଷ୍ଟା ଭାବରେ ନିଯୁକ୍ତ ହୋଇଥିବାବେଳେ ସରୋଜିନୀ ହେମ୍ବ୍ରମଙ୍କୁ ଏସ.ଟି. ଏସସି ବିକାଶ ବିଭାଗର ପରାମର୍ଶଦାତା, ସୁମିତ୍ରା ଜେନାଙ୍କୁ ମହିଳା ଏବଂ ଶିଶୁ କଲ୍ୟାଣ ବିଭାଗର ପରାମର୍ଶଦାତା ଏବଂ ସୁରେନ୍ଦ୍ର ପ୍ରଧାନଙ୍କୁ ଓଡିଶା ରାଜ୍ୟ କୃଷି ମାର୍କେଟିଂ ବୋର୍ଡର ପରାମର୍ଶଦାତା ଭାବେ ନିଯୁକ୍ତି ମିଳିଛି ।
କସ୍ତୁରୀ ମହାପାତ୍ର ଉତ୍କଳ ପ୍ରସଙ୍ଗ ଏବଂ ଓଡିଶା ରିଭ୍ୟୁର ସମ୍ପାଦକ ଏବଂ ମିନତି ବେହେରା ଓଡ଼ିଶା ରାଜ୍ୟ ମହିଳା ଆୟୋଗର ଅଧ୍ୟକ୍ଷ ଭାବରେ ନିଯୁକ୍ତ ହୋଇଛନ୍ତି ।
ଲେନିନ୍ ମହାନ୍ତିଙ୍କୁ ଓଡ଼ିଶା ପର୍ଯ୍ୟଟନ ବିକାଶ ନିଗମ (ଓଟିଡିସି)ର ଅଧ୍ୟକ୍ଷ ଏବଂ ପବିତ୍ର ପାଣିଗ୍ରାହୀଙ୍କୁ ଗଞ୍ଜାମ ଆଞ୍ଚଳିକ ଉନ୍ନୟନ ଟ୍ରଷ୍ଟର ଅଧ୍ୟକ୍ଷ, ଅବନିକାନ୍ତ ସାହୁଙ୍କୁ ତାଳଚେର ଅନୁଗୁଳ ମେରାମୁଣ୍ଡଳି ବିକାଶ ପ୍ରାଧିକରଣର ଅଧ୍ୟକ୍ଷ ଭାବରେ ନିଯୁକ୍ତ କରାଯାଇଛି ।
ନିଗମ ମୁଖ୍ୟଙ୍କ ମଧ୍ୟରେ ପ୍ରଭାତ ଆଦିତ୍ୟ ମିଶ୍ରଙ୍କୁ ଆପିକଲର ଅଧ୍ୟକ୍ଷ , ବିଜୟ ନାୟକ ଓଡ଼ିଶା ରାଜ୍ୟ ବିହନ ନିଗମର ଅଧ୍ୟକ୍ଷ, ଦେବଶିଷ ମହାନ୍ତିଙ୍କୁ ଓଡ଼ିଶା ଏଗ୍ରୋ ଇଣ୍ଡଷ୍ଟ୍ରିଜ୍ କର୍ପୋରେସନ୍ ଅଧ୍ୟକ୍ଷ, ସତ୍ୟବ୍ରତ ତ୍ରିପାଠୀଙ୍କୁ ଓଡ଼ିଶା ଚଳଚ୍ଚିତ୍ର ବିକାଶ ନିଗମର ଅଧ୍ୟକ୍ଷ, ଶ୍ରୀମୟୀ ମିଶଙ୍କୁ ଓଡ଼ିଶା କୋଠାବାଡି ଏବଂ ଅନ୍ୟାନ୍ୟ ର୍ନିମାଣ ଶ୍ରମିକ କଲ୍ୟାଣ ବୋର୍ଡ ର ଅଧ୍ୟକ୍ଷ ଏବଂ ଚିନ୍ମୟ ସାହୁଙ୍କୁ ଓଡିଶା କ୍ଷୁଦ୍ରଶିଳ୍ପ ନିଗମର ଅଧ୍ୟକ୍ଷ ଭାବେ ନିଯୁକ୍ତି ମିଳିଛି । ସଂଗ୍ରାମ ପାଇକରାୟ ଖଦିବୋର୍ଡ ଅଧ୍ୟକ୍ଷ ହୋଇଥିବାବେଳେ କୁନା ବିହାରୀ ଦାସ ଓଡିଶା ରାଜ୍ୟ ଯୁବ ମଙ୍ଗଳ ବୋର୍ଡର ଅଧ୍ୟକ୍ଷ ଏବଂ ସନ୍ତୋଷ ବେଜ୍ କୃଷି ଶିଳ୍ପ ନିଗମର ଅଧ୍ୟକ୍ଷ ହୋଇଛନ୍ତି ।
